

VLADA REPUBLIKE HRVATSKE

Zagreb, 1. kolovoza 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | XVIII. izvješće o provedbi Strategije integriranog upravljanja granicom za 2023. godinu  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 31. stavka 3. Zakona o Vladi Republike Hrvatske („Narodne novine“, broj: 150/11, 119/14, 93/16, 116/18, 80/22 i 78/24), Vlada Republike Hrvatske je na sjednici održanoj \_\_\_\_\_\_\_\_\_ 2024. donijela

**ZAKLJUČAK**

1. Prihvaća se XVIII. izvješće o provedbi Strategije integriranog upravljanja granicom Republike Hrvatske za 2023. godinu, u tekstu koji je Vladi Republike Hrvatske dostavilo Ministarstvo unutarnjih poslova, aktom broja: KLASA: 011-02/24-01/97 URBROJ: 511-01-152-24-17 od 9. srpnja 2024. godine.
2. Izvješće iz točke 1. ovoga Zaključka te ovaj Zaključak, Ministarstvo unutarnjih poslova dostavit će Međuresornoj radnoj skupini za integrirano upravljanje granicom Republike Hrvatske i njenim stručnim radnim timovima te tijelima državne uprave i nadležnoj Agenciji, koji provode Strategiju integriranog upravljanja granicom Republike Hrvatske.

KLASA:

URBROJ:

Zagreb, 2024.

 PREDSJEDNIK

mr. sc. Andrej Plenković

**OBRAZLOŽENJE**

 Vlada Republike Hrvatske je na sjednici održanoj 16. srpnja 2015. godine donijela Odluku o osnivanju Međuresorne radne skupine za integrirano upravljanje granicom Republike Hrvatske, KLASA: 022-03/15-04/289, URBROJ: 50301-09/06-15-2.

 Sukladno točki V. navedene Odluke, Međuresorna radna skupina jednom godišnje o svom radu izvješćuje Vladu Republike Hrvatske.

Međuresorna skupina navodi najznačajnije aktivnosti Ministarstva unutarnjih poslova i drugih sudionika integriranog upravljanja granicama tijekom 2023. godine:

MINISTARSTVO UNUTARNJIH POSLOVA:

* pristupanje Republike Hrvatske schengenskom prostoru od dana 1. siječnja 2023. godine,
* usvajanje Plana razvoja sposobnosti hrvatske granične policije za sedmogodišnje razdoblje,
* provedba raznih projekata jačanja tehničkog opremanja granične policije u cilju nabave plovila, vozila, stacionarnih i mobilnih sustava za nadzor granice, jačanje smještajno-obučnih kapaciteta, i dr. korištenjem sredstava iz EU fondova u ukupnoj vrijednosti od oko 63.000.000,00 Eura
* konstantno zapošljavanje novih policijskih službenika u graničnu policiju
* provedba pripremnih radnji za uvođenje sustava kontrole ulaska/izlaska na granici (EES) i sustava za odobravanje putovanja (ETIAS)

MINISTARSTVO MORA, PROMETA I INFRASTRUKTURE, UPRAVA SIGURNOSTI PLOVIDBE:

* poduzeto je ukupno 476 akcija traganja i spašavanja na moru u kojima je spašeno ukupno 677 osoba, te spašeno ukupno 102 plovna objekta,
* 6 brodica nabavljenih putem EU projekta Uspostava hitne pomorske medicinske službe brzim brodicama,

MINISTARSTVO OBRANE, OBALNA STRAŽA:

* sudjelovanje u 14 akcija traganja i spašavanja na moru,

 Slijedom navedenoga, Vladi Republike Hrvatske dostavlja se XVIII. izvješće o provedbi Strategije integriranog upravljanja granicom Republike Hrvatske za 2023. godinu te se predlaže prihvaćanje predmetnog Izvješća.